Medicine Arrangement Test Occupational Therapy- M.A.T.O.T

מ~~א~~תו"ת- מבחן סידור תרופות ממוחשב - הערכה קוגניטיבית לקשישים

ד"ר עדיאל רויטמן\*, אורית ליף קמחי\*\*, ד"ר סיגל פורטנוי\*\*\*, ד"ר רחלי חפץ אייזנפלד\*\*,

רוני סעדיה (ששר)\*\*\*, רעות לנדאו\*\*\*, איילת טילינגר\*\*\*, רינה אבירן טננבאום\*\*,

פרופסור נאוה רצון\*\*\*.

,\*יחידת דורות מחוז שו"ש שירותי בריאות כללית, \*\*מחלקה לגריאטריה שיקומית, מרכז רפואי מאיר כ"ס,\*\*\*ריפוי בעיסוק ביה"ס למקצועות הבריאות אוניברסיטת ת"א.

רקע: יכולת ארגון תרופות הינה משמעותית לעצמאותם של קשישים. במטרה להעריכה פותח, ע"י מרפאות בעיסוק ממרכז רפואי מאיר והחוג לריפוי בעיסוק באוניברסיטת ת"א, מבחן סידור תרופות ממוחשב (מאתו"ת) באמצעות מציאות מדומה.

מטרת המחקר: בדיקת תוקף מקביל ומבחין למאתו"ת בקרב קשישים עצמאיים בקהילה ובשיקום גריאטרי.

שיטה: אוכלוסיית: 84 קשישים (30 גברים, 54 נשים) (ממוצע:75.25, ס.ת.: 6.60, טווח:65-90), שמורים חשיבתית (טווח ציוני MoCA: 25.2-29), ללא סימפטומים דיכאוניים. נחלקו לקבוצת ניסוי: 24 מאושפזים (M: 77.38, +6.80) ולקבוצת ביקורת: 60 עצמאיים בקהילה (M:73.12, + 5.46,).

כלי המחקר: שאלון ביו-דמוגרפי ורפואי; אבחונים קוגניטיביים: Four Item Tablet Test (4ITT), The Modified Mini Mental State Examination (3MS) והמאתו"ת המורכב משני שלבים. השלב הראשון כולל סידור כדורים ליומיים בערכת תרופות שבועית ע"פ הוראות רפואיות. השלב השני כולל סידור כדורים ליום נוסף לאור שינוי בהתוויות הרפואיות.

תוצאות: 1. נמצאו מתאמים חיוביים/שליליים מובהקים נמוכים עד חזקים

(r=-.2.15 - r=.772; p<0.001 - p=0.050) בין חלקי המאתו"ת לבין הציון המסכם של ה- 3MS וסעיפיו בקרב קבוצות המחקר.

2 . נמצאו מתאמים חיוביים/שליליים מובהקים נמוכים עד חזקים (r=-.219 - r=-.660; p<0.001 - p=0.048) בין המאתו"ת לבין ה-4ITT בקרב קבוצות המחקר.

3. נמצאו הבדלים מובהקים בביצוע המאתו"ת בין קבוצת הניסוי לבין קבוצת הביקורת

(Z=-3.93- -1.99, p=; p<0.001-p=0.046) ובין נשים לגברים (Z=-2.73- -1.95, - p<0.001-p=0.046).

מסקנות: התוצאות מעידות על התוקף המקביל והמבחין של המאתו"ת המהווה מענה להמלצת הספרות לפתח כלי ממוחשב ואקולוגי להערכת מיומנויות ניהוליות ע"י משימות IADL . מומלץ להכלילו בארגז הכלים של הריפוי בעיסוק ולהרבות במחקרים בקרב אוכלוסיות מגוונות.